#

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

##  ΑΡΙΘΜ.ΠΡΩΤ: 5775

 **Λιβαδειά 29 /3/2024**

**ΑΠΟΣΠΑΣΜΑ**

Από το πρακτικό της αριθμ.2024-10ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 85**

**ΘΕΜΑ** : **Επικαιροποίηση Εσωτερικού Κανονισμού Λειτουργίας της δομής Κοινωνικό Φαρμακείο Δήμου Λεβαδέων, ενταγμένης στην Πράξη με τίτλο «Συνέχιση Δομών Παροχής Βασικών Αγαθών Δήμου Λεβαδέων» με Κωδικό ΟΠΣ 6002286 στο Πρόγραμμα «ΣΤΕΡΕΑ ΕΛΛΑΔΑ 2021-2027**

Στη Λιβαδειά σήμερα την 27η Μαρτίου 2024, ημέρα Τετάρτη και ώρα 18:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 5390/22-3-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 22 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΠΛΙΑΚΟΣΤΑΜΟΣ ΚΩΝ/ΝΟΣ |
|  | ΓΚΩΝΙΑΣ ΚΩΝΣΤΑΝΤΙΝΟΣ  | 2 | ΜΕΡΤΖΑΝΗΣ ΚΩΝ/ΝΟΣ |
|  | ΙΩΑΝΝΙΔΗΣ ΒΑΣΙΛΕΙΟΣ  | 3 | ΑΡΚΟΥΜΑΝΗΣ ΠΕΤΡΟΣ  |
|  | ΚΑΛΛΙΑΝΤΑΣΗΣ ΧΡΗΣΤΟΣ  |   |  |
|  | ΚΑΤΗΣ ΧΑΡΑΛΑΜΠΟΣ  |   | Οι οποίοι δεν παραβρέθηκαν  |
|  | ΚΑΦΡΙΤΣΑΣ ΔΗΜΗΤΡΙΟΣ  |   | αν και κλήθηκαν νόμιμα |
|  | ΛΙΑΝΟΣ ΓΕΩΡΓΙΟΣ  |   |  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |   |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ  |  |  |
|  | ΤΖΟΥΒΑΡΑΣ ΝΙΚΟΛΑΟΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ (Απών από 7ο -19ο ΘΗΔ) |  |  |
|  | ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ (Απών από 8ο -19ο ΘΗΔ) |  |  |
|  | ΜΗΤΑΣ ΑΛΕΞΑΝΔΡΟΣ (Απών από 5ο -19ο ΘΗΔ) |  |  |
|  | ΜΙΧΑΣ ΔΗΜΗΤΡΙΟΣ  |  |  |
|  | ΣΑΓΙΑΝΝΗΣ ΜΙΧΑΗΛ  |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |
|  |  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Η Πρόεδρος του Δημοτικού Συμβουλίου εισηγούμενη το 19o θέμα της ημερήσιας διάταξης της υπ΄αριθμ. 5390/22-3-2024   Πρόσκλησης έθεσε υπόψη των μελών του Δημοτικού Συμβουλίου , το υπ αριθμ.4456/7-3-2024 έγγραφο της Δ/νσης Κοινωνικής Προστασίας, Παιδείας και Δια Βίου Μάθησης το οποίο αναφέρει:

1. Με την υπ’ αριθμ. 88/15-03-2016 (AΔΑ 719ΩΩΛΗ-Φ64) απόφαση του Δημοτικού Συμβουλίου ιδρύθηκε Κοινωνικό Φαρμακείο στο Δήμο Λεβαδέων
2. Με την υπ. αριθμ. πρωτ. 53/09-01-2017 Απόφαση Περιφερειάρχη Στερεάς Ελλάδας εντάχθηκε το Κοινωνικό Φαρμακείο στην Πράξη με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή συσσιτίου, Κοινωνικό Φαρμακείο Δήμου Λεβαδέων» στον άξονα προτεραιότητας “Προώθηση της κοινωνικής ένταξης και καταπολέμηση της φτώχειας- ΕΚΤ” του Ε.Π. Στερεά Ελλάδα με κωδικό ΟΠΣ 5002200.
3. Με την υπ’ αριθμ.365/30-10-2019 (ΑΔΑ 6ΦΕΗΩΛΗ-Η56) απόφαση του Δημοτικού Συμβουλίου , εγκρίθηκε ο Κανονισμός Λειτουργίας του Κοινωνικού Φαρμακείου Δήμου Λεβαδέων.
4. Τον Οδηγό Εφαρμογής και Λειτουργίας Δομών Παροχής Βασικών Αγαθών (ΕΥΣΕΚΤ, Μάιος 2023).
5. Την αρ.πρωτ. 2501/27-07-2023 (ΑΔΑ:9Φ2Π7ΛΗ-Δ0Χ) με κωδικό 20 Α/Α ΟΠΣ 3308 Πρόσκληση που αφορά στην υποβολή προτάσεων με τίτλο «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ»,
6. Την αριθμ.197/27-09-2023 (ΑΔΑ:6ΩΛΛΩΛΗ-ΡΛΛ) Απόφαση οικονομικής επιτροπής Δήμου Λεβαδέων «Έγκριση υποβολής πρότασης ένταξης και χρηματοδότησης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ του Δήμου Λεβαδέων», στο Πρόγραμμα “Στερεά Ελλάδα” 2021-2027, με τίτλο ««Δράση ESO4.11:ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ“ 4.02.11.8.1
7. Την αρ.πρωτ. 3751/02-11-2023 (ΑΔΑ:9ΟΡΜ7ΛΗ-ΓΨΖ) Απόφαση Περιφερειάρχη Ένταξης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ Δήμου Λεβαδέων με κωδικό ΟΠΣ 6002286 και ένταξη στο Πρόγραμμα «ΣΤΕΡΕΑ ΕΛΛΑΔΑ 2021-2027».

Κατόπιν των ανωτέρω καλείται το Δημοτικό Συμβούλιο να αποφασίσει για την λήψη Απόφασης επικαιροποίησης του νέου Κανονισμού Λειτουργίας της Δομής Κοινωνικό Φαρμακείο και την εναρμόνισή του σύμφωνα με τα όσα προβλέπονται στο πλαίσιο των προγραμμάτων ΕΣΠΑ,

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις των υπ΄αριθμ 375/2022 (ΑΔΑ: Ψ42Π46ΜΤΛ6-4ΙΓ) και 98/2024 (9ΝΚ846ΜΤΛ6-Π6Λ) εγκυκλίων του ΥΠ.ΕΣ. με τίτλο «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* το υπ αριθμ.4456/7-3-2024 έγγραφο της Δ/νσης Κοινωνικής Προστασίας, Παιδείας και Δια Βίου Μάθησης
* Την υπ’ αριθμ. 88/15-03-2016 (AΔΑ 719ΩΩΛΗ-Φ64) απόφαση του Δημοτικού Συμβουλίου ιδρύθηκε Κοινωνικό Φαρμακείο στο Δήμο Λεβαδέων
* Την υπ. αριθμ. πρωτ. 53/09-01-2017 Απόφαση Περιφερειάρχη Στερεάς Ελλάδας εντάχθηκε το Κοινωνικό Φαρμακείο στην Πράξη με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή συσσιτίου, Κοινωνικό Φαρμακείο Δήμου Λεβαδέων» στον άξονα προτεραιότητας “Προώθηση της κοινωνικής ένταξης και καταπολέμηση της φτώχειας- ΕΚΤ” του Ε.Π. Στερεά Ελλάδα με κωδικό ΟΠΣ 5002200.
* Την υπ’ αριθμ.365/30-10-2019 (ΑΔΑ 6ΦΕΗΩΛΗ-Η56) απόφαση του Δημοτικού Συμβουλίου , εγκρίθηκε ο Κανονισμός Λειτουργίας του Κοινωνικού Φαρμακείου Δήμου Λεβαδέων.
* Τον Οδηγό Εφαρμογής και Λειτουργίας Δομών Παροχής Βασικών Αγαθών (ΕΥΣΕΚΤ, Μάιος 2023).
* Την αρ.πρωτ. 2501/27-07-2023 (ΑΔΑ:9Φ2Π7ΛΗ-Δ0Χ) με κωδικό 20 Α/Α ΟΠΣ 3308 Πρόσκληση που αφορά στην υποβολή προτάσεων με τίτλο «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ»,
* Την αριθμ.197/27-09-2023 (ΑΔΑ:6ΩΛΛΩΛΗ-ΡΛΛ) Απόφαση οικονομικής επιτροπής Δήμου Λεβαδέων «Έγκριση υποβολής πρότασης ένταξης και χρηματοδότησης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ του Δήμου Λεβαδέων», στο Πρόγραμμα “Στερεά Ελλάδα” 2021-2027, με τίτλο ««Δράση ESO4.11:ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ“ 4.02.11.8.1
* Την αρ.πρωτ. 3751/02-11-2023 (ΑΔΑ:9ΟΡΜ7ΛΗ-ΓΨΖ) Απόφαση Περιφερειάρχη Ένταξης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ Δήμου Λεβαδέων με κωδικό ΟΠΣ 6002286 και ένταξη στο Πρόγραμμα «ΣΤΕΡΕΑ ΕΛΛΑΔΑ 2021-2027».
* Κατόπιν των ανωτέρω καλείται το Δημοτικό Συμβούλιο να αποφασίσει για την λήψη Απόφασης επικαιροποίησης του νέου Κανονισμού Λειτουργίας της Δομής Κοινωνικό Φαρμακείο και την εναρμόνισή του σύμφωνα με τα όσα προβλέπονται στο πλαίσιο των προγραμμάτων ΕΣΠΑ,
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

 **Επικαιροποιεί τον**  Εσωτερικό Κανονισμό Λειτουργίας της Δομής Κοινωνικό Φαρμακείο Δήμου Λεβαδέων ως κατωτέρω :

**Άρθρο 1: ΓΕΝΙΚΑ**

 Με τον παρόντα κανονισμό ρυθμίζεται η λειτουργία του Κοινωνικού Φαρμακείου του Δήμου Λεβαδέων που εντάχθηκε στο Ε.Π. «Στερεάς Ελλάδα 2014-2020» με την Πράξη με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο Δήμου Λεβαδέων» με την υπ. αριθμ. πρωτ. 53/09-01-2017 Απόφαση Ένταξης και Κωδικό ΟΠΣ 5002200», η οποία τροποποιήθηκε με την υπ. αριθμ. πρωτ. 4207/19-10-2017 Απόφαση Περιφερειάρχη και συνεχίστηκε με την αριθμ.πρωτ. 3751/02-11-2023 Απόφαση Περιφερειάρχη Στερεάς Ελλάδας με ένταξη της Πράξης στο Πρόγραμμα «ΣΤΕΡΕΑ ΕΛΛΑΔΑ 2021-2027» και κωδικό ΟΠΣ 6002286.

ΗΠράξη χρηματοδοτείται κατά την προγραμματική περίοδο 2014-2020 από το Ευρωπαϊκό Κοινωνικό Ταμείο στο πλαίσιο των 13 Περιφερειακών Προγραμμάτων (ΠΕΠ) και πιο συγκεκριμένα από το θεματικό Στόχο 9 «Προώθηση της Κοινωνικής ένταξης, καταπολέμησης της φτώχειας και κάθε μορφής διακρίσεων» και στη συνέχεια από την προγραμματική περίοδο 2021-2027 και το Πρόγραμμα «ΣΤΕΡΕΑ ΕΛΛΑΔΑ 2021-2027.

**Άρθρο 2: ΒΑΣΙΚΕΣ ΑΡΧΕΣ -ΣΚΟΠΟΣ**

 Η λειτουργία της δομής εντάσσεται στο πλαίσιο της στρατηγικής του Δήμου Λεβαδέων για την ανάπτυξη της δημοτικής κοινωνικής πολιτικής σε τοπικό επίπεδο, με στόχο την εφαρμογή προγραμμάτων και δράσεων για την προώθηση της κοινωνικής συνοχής, την καταπολέμηση της φτώχειας και του κοινωνικού αποκλεισμού, την ευαισθητοποίηση ατόμων και ομάδων πληθυσμού, με στόχο τη συμμετοχή τους σε πρόγραμμα στήριξης των οικονομικά αδύναμων κατοίκων .

 Το Κοινωνικό Φαρμακείο του Δήμου Λεβαδέων στοχεύει στην κοινωνική προστασία και μέριμνα των ευπαθών ομάδων του πληθυσμού που πλήττονται από τις συνέπειες της μεγάλης οικονομικής και κοινωνικής κρίσης. Επιδιώκει τη συνεργασία με άλλες δομές, ώστε να συμβάλλει μέσα από οριζόντια δέσμη ενεργειών, ψυχοκοινωνικής ενδυνάμωσης και υποστήριξης στη μερική άρση των συνεπειών της φτώχειας, της ανεργίας, του κοινωνικού αποκλεισμού και της περιθωριοποίησης ατόμων και οικογενειών.

Σκοπός του είναι η φαρμακευτική περίθαλψη απόρων, αναξιοπαθούντων που ζουν κάτω από τα όρια της φτώχειας. Στο πλαίσιο αυτό το Κοινωνικό Φαρμακείο θα παρέχει δωρεάν φάρμακα, υγειονομικό υλικό και παραφαρμακευτικά προϊόντα, τα οποία εξασφαλίζει μέσω συγκεκριμένων συνεργασιών με φαρμακοβιομηχανίες, από την κινητοποίηση συλλογικών φορέων, επιχειρήσεων και πολιτών.

Προβάλει, κινητοποιεί και ευαισθητοποιεί με βάση τα παραπάνω αιτήματα και ανάγκες τον πληθυσμό του Δήμου καθώς και άλλους συλλογικούς φορείς, ιδιώτες, τοπικές επιχειρήσεις κλπ για να συνδράμουν στην προσπάθεια στήριξης και αλληλεγγύης προς οικονομικά αδύναμες και ευπαθείς κατηγορίες του κοινωνικού ιστού του Δήμου.

Η προσπάθεια αυτή δεν στοχεύει σε καμία περίπτωση και για κανένα λόγο να ανταγωνιστεί τα Ιδιωτικά φαρμακεία. Για τον λόγο αυτό θα εξυπηρετεί συγκεκριμένες ομάδες πληθυσμού.

Φορέας Υλοποίησης του Κοινωνικού Φαρμακείου είναι ο Δήμος Λεβαδέων.

**Άρθρο 3 : ΧΩΡΟΤΑΞΙΑ-ΚΤΙΡΙΑΚΗ ΥΠΟΔΟΜΗ**

Το Κοινωνικό Φαρμακείο στεγάζεται σε ειδικά διαμορφωμένο χώρο , στον Δήμο Λεβαδέων, στην Διεύθυνση Δωδεκανήσου 12. Το κτήριο είναι πλήρως προσβάσιμο και καλύπτει όλες τις απαραίτητες προδιαγραφές(προσβασιμότητα ΑΜΕΑ ,χώρος υγιεινής για ΑΜΕΑ κλπ.).

**Αρθρο 4: ΛΕΙΤΟΥΡΓΙΑ-ΔΙΑΧΕΙΡΙΣΗ ΤΗΣ ΔΟΜΗΣ ΚΟΙΝΩΝΙΚΟ ΦΑΡΜΑΚΕΙΟ**

**1**. Το Κοινωνικό Φαρμακείο του Δήμου Λεβαδέων λειτουργεί με σταθερό ωράριο, από Δευτέρα έως Παρασκευή 7:30- 15:30μμ.. Ο Δήμος μπορεί να τροποποιήσει ή να διευρύνει το ωράριο, σύμφωνα με τις ανάγκες λειτουργίας της Δομής για την καλύτερη εξυπηρέτηση των ωφελούμενων.

 Η Λειτουργία του Κοινωνικού Φαρμακείου εστιάζει στη παροχή δωρεάν φαρμάκων, υγειονομικού υλικού και παραφαρμακευτικών προϊόντων, τα οποία τα εξασφαλίζει μέσω συγκεκριμένων συνεργασιών με φαρμακοβιομηχανίες και τοπικούς συλλόγους, καθώς και από τη συμμετοχή και κινητοποίηση συλλογικών φορέων, επιχειρήσεων και πολιτών.

 Οι δικαιούχοι του Κοινωνικού Φαρμακείου του Δήμου Λεβαδέων εξυπηρετούνται μόνο κατόπιν υπόδειξης συνταγογραφούμενης φαρμακευτικής αγωγής από ιατρούς γενικής ειδικότητας, ιδιώτες ή του δημοσίου.

 Δε διαθέτει σε καμία περίπτωση τις κατηγορίες φαρμάκων που υπάγονται στο Νόμο 1729/1987 και 3549/2006 δηλαδή φάρμακα με ειδική συνταγογράφηση (ναρκωτικά και ηρεμιστικά).

Διαθέτει τα προϊόντα στους ωφελούμενους της Δομής με τρόπο που να εξασφαλίζεται η ισονομία και η αξιοπρέπεια τους και πάντα ανάλογα με την διαθεσιμότητα του Κοινωνικού Φαρμακείου.

**2.** Το Κοινωνικό Φαρμακείο αναλαμβάνει την αποθήκευση και την διάθεση φαρμάκων και άλλων ιατροφαρμακευτικών αναλωσίμων σε ιδιώτες δικαιούχους με την ακόλουθη διαδικασία:

**α)** Φάρμακα, υγειονομικό υλικό και παραφαρμακευτικά προϊόντα προσκομίζονται από τους ενδιαφερόμενους χορηγούς στο Κοινωνικό Φαρμακείο τις μέρες και ώρες λειτουργίας του ή συγκεντρώνονται από δράσεις και δωρεές.

**β)** Τα παραδιδόμενα φάρμακα, υγειονομικό υλικό και παραφαρμακευτικά προϊόντα προς χορήγηση σε δικαιούχους ή προς ανακύκλωση- καταστροφή, καταγράφονται αναλυτικά και ο χορηγός τους παραλαμβάνει αποδεικτικό προσκόμισής τους. Αντίγραφο αυτού θα παραμείνει και στο Κοινωνικό Φαρμακείο

**γ)** Κατόπιν αυτών, το προσωπικό του Κοινωνικού Φαρμακείου εφαρμόζει ποιοτικό έλεγχο στα προσκομισθέντα φάρμακα ή ιατροφαρμακευτικά αναλώσιμα ελέγχοντας την ημερομηνία λήξης, την κατάσταση του περιεχομένου και της συσκευασίας, το είδος του φαρμάκου και τον τρόπο αποθήκευσης του. Τα φάρμακα που ανήκουν στις κατηγορίες βάσει των Νόμων 1729/1987& 3549/2006 ή αποκλείονται στον ποιοτικό έλεγχο (όπως χρησιμοποιημένα κολλύρια, αλοιφές, κρέμες, σιρόπια, βρογχοδιασταλτικά εισπνεόμενα), καταγράφονται και οδηγούνται προς ανακύκλωση- καταστροφή (καταγραφή στο βιβλίο ανακύκλωσης φαρμάκων)

 Στη Δομή τηρούνται υποχρεωτικά:

* Πρωτόκολλο παραλαβής-Παράδοσης Φαρμάκων
* Βιβλίο Κίνησης Φαρμάκων που εξέρχονται με ονομαστική καταγραφή των δικαιούχων και φωτοτυπία της συνταγής
* Βιβλίο Ανακύκλωσης Φαρμάκων

 Επιπλέον το Κοινωνικό Φαρμακείο υλοποιεί σχέδια δικτύωσης και δημοσιότητας που αφορούν ενδεικτικά σε:

* Ενέργειες για τη γνωστοποίηση της λειτουργίας της δομής στους δυνητικά ωφελούμενους και στην ευρύτερη τοπική κοινωνία.
* Ενέργειες για την συνεργασία με φαρμακοβιομηχανίες, τοπικούς φαρμακευτικούς συλλόγους και επιχειρήσεις για την προμήθεια φαρμάκων, υγειονομικού υλικού και παραφαρμακευτικών προϊόντων .
* Διασύνδεση και συνεργασία με το Κέντρο Κοινότητας, Κοινωνικό Παντοπωλείο, τη Δομή Παροχής Συσσιτίου, την Κοινωνική Υπηρεσία του Δήμου (και με λοιπές υπηρεσίες αυτού όταν κρίνεται απαραίτητο) την παροχή ολοκληρωμένων υπηρεσιών.

Οι διαδικασίες της τήρησης αρχείου και των ατομικών φακέλων των ωφελουμένων είναι σύμφωνες με τα προβλεπόμενα στο Ν. 2472/1997, περί προστασίας του ατόμου από την επεξεργασία δεδομένων προσωπικού χαρακτήρα, όπως αυτός τροποποιήθηκε με το Ν. 3471/2006 και με τα προβλεπόμενα για την Προστασία Δεδομένων Προσωπικού Χαρακτήρα από την εφαρμογή του Κανονισμού (ΕΕ) 2016/679.

**ΑΡΘΡΟ 5: ΕΠΙΤΡΟΠΗ ΔΙΑΧΕΙΡΙΣΗΣ ΚΟΙΝΩΝΙΚΟΥ ΦΑΡΜΑΚΕΙΟΥ**

Το Κοινωνικό Φαρμακείο καθιερώνεται ως μία από τις δράσεις κοινωνικής πολιτικής του Δήμου Λεβαδέων και υλοποιείται σε συνεργασία με τον Φαρμακευτικό Σύλλογο Λιβαδειάς και τον Ιατρικό Σύλλογο Λιβαδειάς που διαθέτουν τα μέσα και την απαραίτητη τεχνογνωσία.

Την απρόσκοπτη και αποτελεσματική Λειτουργία του Κοινωνικού Φαρμακείου εποπτεύει 5μελής Επιτροπή Διαχείρισης η οποία συγκροτείται με απόφαση Δημοτικού Συμβουλίου και αποτελείται από:

* Τον/την αρμόδιο Αντιδήμαρχο που θα προΐσταται της Επιτροπής
* Δύο(2) Δημοτικούς Συμβούλους από την παράταξη του Δημάρχου και δύο (2) Δημοτικούς Συμβούλους από τις λοιπές Δημοτικές παρατάξεις.

 Η Επιτροπή Διαχείρισης συνεδριάζει ύστερα από πρόσκληση του Προέδρου στο Δημοτικό Κατάστημα της έδρας του Δήμου ή στην έδρα του Κοινωνικού Φαρμακείου του Δήμου Λεβαδέων . Στην πρόσκληση αναφέρονται τα θέματα της ημερήσιας διάταξης. Η πρόσκληση επιδίδεται ή γνωστοποιείται στα μέλη της Επιτροπής τρεις τουλάχιστον πλήρεις ημέρες πριν από την ημέρα που ορίζει για την συνεδρίαση. Σε επείγουσες περιπτώσεις, η πρόσκληση αυτή μπορεί να επιδοθεί ή να γνωστοποιηθεί στα μέλη την ημέρα της συνεδρίασης. Η Επιτροπή έχει απαρτία εφόσον είναι παρών το ήμισυ πλέον ενός του αριθμού των μελών της. Σε περίπτωση ισοψηφίας επικρατεί η ψήφος του Προέδρου.

Συμμετέχουν χωρίς δικαίωμα ψήφου η προϊσταμένη του Τμήματος ΚΑΠΗ - Κοινωνικής Προστασίας και Προαγωγής της Δημόσιας Υγείας - υπεύθυνη της πράξης και η φαρμακοποιός της δομής , η οποία θα παρέχει και γραμματειακή υποστήριξη, με αναπληρωτή αυτής διοικητικό υπάλληλο του τμήματος.

**ΑΡΘΡΟ 6: ΑΡΜΟΔΙΟΤΗΤΕΣ ΣΤΕΛΕΧΩΝ ΚΟΙΝΩΝΙΚΟΥ ΦΑΡΜΑΚΕΙΟΥ**

 Το Κοινωνικό Φαρμακείο του Δήμου Λεβαδέων στελεχώνεται από ένα Φαρμακοποιό και ένα Βοηθό Φαρμακείου. Το κόστος λειτουργίας του προσωπικού και λοιπές έμμεσες δαπάνες για τη λειτουργία της δομής καλύπτεται από το Ε.Π. Στερεάς Ελλάδας 2014-2020 και στη συνέχεια από την προγραμματική περίοδο 2021-2027 και το Πρόγραμμα «ΣΤΕΡΕΑ ΕΛΛΑΔΑ 2021-2027.

**Α) Ο βοηθός Φαρμακοποιού ( συντονιστής/ τρια)**

1. Υποστηρίζει διοικητικά τις δραστηριότητες της Δομής
2. Κατά την υποδοχή των ωφελουμένων, καταγράφει τα γενικά στοιχεία τους στο πληροφοριακό σύστημα και τους παραπέμπει στο Κέντρο Κοινότητας – εφόσον υπάρχει ανάγκη ή κριθεί σκόπιμο από τα στελέχη της δομής – για την πλήρη καταγραφή και παρακολούθησή τους. Σε κάθε επόμενη επίσκεψη καταγράφονται η ημερομηνία και τα παρεχόμενα προϊόντα / υπηρεσίες
3. Διατηρεί αρχείο όλων των παραστατικών που αφορούν τη λειτουργία της δομής
4. Παρέχει γραμματειακή υποστήριξη
5. Τηρεί διοικητικό φάκελο, ο οποίος περιλαμβάνει: αρχείο μηνιαίων αναφορών, αρχείο αλληλογραφίας, αρχείο δράσεων δημοσιότητας- προβολής και δικτύωσης με χορηγούς και φορείς της κοινότητας, αρχείο με τα παρουσιολόγια και τις άδειες του προσωπικού, αρχείο εθελοντών
6. Μεριμνά για την εξασφάλιση και διανομή των παρεχόμενων ειδών
7. Συμμετέχει σε και συντονίζει δράσεις δημοσιότητας και δικτύωσης, όπως ενδεικτικά σε δράσεις για την προσέλκυση χορηγών, εθελοντών και τη διασύνδεση με την κοινότητα
8. Συμμετέχει σε συναντήσεις και εκπαιδεύσεις του προσωπικού και των εθελοντών
9. Επιπλέον, σε συνεργασία με την Κοινωνική Υπηρεσία του Δήμου, υποστηρίζει τους ωφελούμενους μέχρι να αποκτήσουν ασφαλιστική ικανότητα.

**Β) Φαρμακοποιός (ΠΕ):**

Παρέχει τις υπηρεσίες του σύμφωνα με τα όσα ορίζει το θεσμικό πλαίσιο και η επιστημονική και επαγγελματική δεοντολογία του.

**ΑΡΘΡΟ 7 : ΤΗΡΗΣΗ ΑΡΧΕΙΩΝ**

Το φυσικό αντικείμενο για το οποίο είναι αρμόδιο το προσωπικό της δομής, θα πρέπει να πιστοποιείται στο σύνολό του με την τήρηση των ακόλουθων αρχείων :

* Κατάλογος με τους ανθρωπομήνες απασχόλησης των στελεχών της δομής
* Ημερήσια υπογεγραμμένα παρουσιολόγια στελεχών της δομής
* Ημερήσιες καρτέλες καταγραφής εισερχομένων στη δομή (σύνολο εισερχομένων ανεξάρτητα αν είναι ωφελούμενοι ή όχι)
* Ατομικές εκθέσεις στελεχών για την παροχή υπηρεσιών και προϊόντων σε ωφελούμενους με ξεχωριστή αναφορά στις παραπομπές στα Κέντρα Κοινότητας ή άλλες δομές.
* Υλικό που παράχθηκε από τα στελέχη της δομής
* Μηνιαία έκθεση πεπραγμένων της δομής
* Συμβάσεις, παραδοτέα, κλπ (περιπτώσεις που συνάπτονται συμβάσεις έργου/ υπηρεσιών)
* Έντυπο και ψηφιακό υλικό συναντήσεων – συνεργασιών δικτύωσης με αναφορά των στοιχείων των συμμετεχόντων , ημερομηνία, ημερήσια διάταξη , έγγραφα συμφωνιών ,site κλπ ανάλογα με το είδος της δράσης
* Κατάλογο εισερχομένων προϊόντων ανά πηγή (αγορά, χορηγία , δωρεά καθώς και στοιχεία προμηθευτή/ χορηγού) και ανά κατηγορία ειδών.
* Έντυπο και ψηφιακό υλικό από δράσεις δημοσιότητας(φωτογραφίες, προσκλήσεις, φυλλάδια , λίστες αποδεκτών, λίστες συμμετεχόντων, διανεμηθέν υλικό κλπ. ,ανάλογα με το είδος της δράσης)

**ΑΡΘΡΟ 8: ΠΟΡΟΙ ΚΟΙΝΩΝΙΚΟΥ ΦΑΡΜΑΚΕΙΟΥ**

1. Οι πόροι του Κοινωνικού Φαρμακείου προέρχονται από:

* Επιχορήγηση από το Δήμο Λεβαδέων και την Περιφέρεια Στερεάς Ελλάδας.
* Χρηματοδοτούμενα προγράμματα
* Κάθε προσφορά που γίνεται αφιλοκερδώς και έχει νόμιμη προέλευση
* Δωρεές φαρμάκων και χορηγίες άλλων φορέων του δημόσιου τομέα, Ν.Π.Δ.Δ., Ν.Π.Ι.Δ, της Περιφερειακής Αυτοδιοίκησης, της Εκκλησίας κ.α.

2. Η Δομή υλοποιεί τις απαραίτητες ενέργειες προκειμένου να εξασφαλίζει χορηγίες, δωρεές κλπ από φαρμακοβιομηχανίες, τοπικούς φαρμακευτικούς συλλόγους, επιχειρήσεις και παράλληλα να δέχεται συνεισφορές πολιτών και συλλογικών φορέων( σχολεία, σύλλογοι, ΜΚΟ, διαδημοτικά δίκτυα κλπ.)

 3. Η υλικοτεχνική υποδομή, ο εξοπλισμός, καθώς και τα μέσα που απαιτούνται για την λειτουργία του Κοινωνικού Φαρμακείου, δύναται να εξασφαλίζεται από δαπάνες του Δήμου, χορηγίες και δωρεές τρίτων.

**ΑΡΘΡΟ 9:ΔΙΚΑΙΟΥΧΟΙ ΠΡΟΓΡΑΜΜΑΤΟΣ**

 Ωφελούμενοι των υπηρεσιών που θα παρέχει η δομή είναι μεμονωμένα άτομα και νοικοκυριά τα οποία βρίσκονται σε κατάσταση φτώχειας ή απειλούνται από φτώχεια (άτομα και νοικοκυριά που διαμένουν στο Δήμο που λειτουργεί η δομή, συμπεριλαμβανομένων των νόμιμα διαμενόντων 3ων χωρών και ιθαγενών, καθώς οι δικαιούχοι / αιτούντες διεθνούς προστασίας). Τα άτομα ή οι οικογένειες που θα δικαιούνται την παροχή φαρμακευτικής περίθαλψης θα πρέπει καταρχάς να είναι κάτοικοι της περιοχής και θα επιλέγονται κατόπιν αιτήσεως τους από την Επιτροπή Διαχείρισης

Οι βασικές ομάδες στόχου, υψηλής προτεραιότητας, αφορούν στις ακόλουθες κατηγορίες

* Άνεργοι.
* Άτομα και οικογένειες που διαβιούν σε συνθήκες ακραίας φτώχειας ή απειλούνται από φτώχεια, με ιδιαίτερη έμφαση σε οικογένειες χωρίς κανέναν εργαζόμενο.
* Φτωχά νοικοκυριά με παιδιά, με ιδιαίτερη έμφαση σε μονογονεϊκές ή πολυμελείς οικογένειες, που πλήττονται περισσότερο από συνθήκες αποστέρησης και καταστάσεις αποκλεισμού.
* Άτομα που αντιμετωπίζουν αυξημένους κινδύνους φτώχειας και κοινωνικού αποκλεισμού εξαιτίας σωρευτικών παραγόντων (αναπηρία, προβλήματα υγείας, εξαρτήσεις, αδυναμία εξόφλησης οφειλών, διαβίωση σε περιοχές με προβλήματα χωροκοινωνικού αποκλεισμού, κα)
* Ανασφάλιστοι
* Γυναίκες, θύματα κακοποίησης.
* Παιδιά, θύματα κακοποίησης.
* Μετανάστες (νόμιμα διαμένοντες πολίτες τρίτης χώρας, ανιθαγενείς). Δικαιούχοι διεθνούς προστασίας και αιτούντες άσυλο.
* Ηλικιωμένοι
* Άστεγοι
* Δικαιούχοι του Κοινωνικού Εισοδήματος Αλληλεγγύης, εφόσον διαμένουν μόνιμα στο Δήμο Λεβαδέων.

**ΑΡΘΡΟ 10:ΚΡΙΤΙΡΙΑ ΕΝΤΑΞΗΣ**

Στο πρόγραμμα της Δομής Κοινωνικό Φαρμακείο τα εισοδηματικά και περιουσιακά στοιχεία είναι ταυτόσημα με αυτά που ισχύουν στο ΚΕΑ (Κοινωνικό Εισόδημα Αλληλεγγύης), έτσι όπως αυτά ορίζονται κάθε φορά, υπολογισμένα αθροιστικά στο ετήσιο δηλούμενο οικογενειακό εισόδημα του νοικοκυριού.

Παρατίθενται, ενδεικτικά, οι ακόλουθες περιπτώσεις:

* ενήλικας με εισόδημα ως 2.592 ευρώ ετησίως
* ενήλικας με ένα ανήλικο τέκνο με εισόδημα 3.888 ευρώ ετησίως
* ζευγάρι χωρίς τέκνα με εισόδημα 3.888 ευρώ ετησίως
* ζευγάρι με ένα ανήλικο τέκνο με εισόδημα 4.536 ευρώ ετησίως
* ζευγάρι με δύο ανήλικα τέκνα με εισόδημα 5.184 ευρώ ετησίως
* ενήλικας με ένα ακόμη ενήλικο μέλος με εισόδημα 3.888 ευρώ ετησίως
* ζευγάρι με ένα ενήλικο μέλος με εισόδημα 5.184 ευρώ ετησίως
* ζευγάρι με ένα ενήλικο μέλος και ένα ανήλικο τέκνο με εισόδημα 5.832 ευρώ ετησίως
* ενήλικας με δύο ανήλικα τέκνα με εισόδημα 4.536 ευρώ ετησίως
* ενήλικας με δύο απροστάτευτα τέκνα με εισόδημα 5.184 ευρώ ετησίως

Για κάθε επιπλέον ανήλικο τέκνο το ποσό προσαυξάνεται με το 12πλάσιο των 54 ευρώ και για κάθε επιπλέον ενήλικο μέλος με το 12πλάσιο των 108 ευρώ.

Για τα μεμονωμένα άτομα ή τα νοικοκυριά το ετήσιο εισόδημα θα προσαυξάνεται κατά 3.000 ευρώ για κάθε άτομο με αναπηρία (με ποσοστό αναπηρίας >67%), εφόσον δεν λαμβάνει επίδομα ΑΜΕΑ.

Για τον υπολογισμό του συνολικού διαθέσιμου εισοδήματος του νοικοκυριού λαμβάνεται υπόψη το συνολικό καθαρό εισόδημα, καθώς και τα αυτοτελώς φορολογούμενα ποσά, που λαμβάνονται από όλα τα μέλη του νοικοκυριού (και των συνοικούντων) με βάση το Εκκαθαριστικό του προηγουμένου έτους.

Τα ανωτέρω κριτήρια δύναται να αναπροσαρμοστούν με νέα απόφαση του Δημοτικού Συμβουλίου, σύμφωνα με τις επικρατούσες συνθήκες αλλά και τις πραγματικές δυνατότητες της Δομής του Κοινωνικού Φαρμακείου.

Οι δικαιούχοι της Δομής Κοινωνικό Φαρμακείο καθορίζονται κατόπιν εισήγησης της Κοινωνικής Λειτουργού της Κοινωνικής Υπηρεσίας του Δήμου στην Επιτροπή Διαχείρισης σύμφωνα με τα κριτήρια που έχει αποφασίσει το Δημοτικό Συμβούλιο.

Το διάστημα ένταξης των δικαιούχων στις παροχές του Κοινωνικού Φαρμακείου ορίζεται σε ένα (1) έτος. Μετά την λήξη του έτους και για την επανένταξή τους είναι απαραίτητη η νέα αίτηση στην οποία θα επισυνάψουν όλα τα απαραίτητα δικαιολογητικά.

**ΑΡΘΡΟ 11: ΔΙΚΑΙΟΛΟΓΗΤΙΚΑ**

Για την διαδικασία επιλογής των δικαιούχων κρίθηκε απαραίτητο να τεθούν συγκεκριμένα κριτήρια, σύμφωνα με τα οποία η Επιτροπή Διαχείρισης θα μπορεί να αποφασίζει ποιοι από τους αιτούντες αποκτούν το δικαίωμα της εξυπηρέτησης από το Κοινωνικό Φαρμακείο του Δήμου Λεβαδέων.

Η διαπίστωση της απορίας αποδεικνύεται από το εισόδημα σε συνδυασμό με την εξέταση και άλλων κοινωνικών κριτηρίων όπως η ανεργία, η οικογενειακή κατάσταση, η ασθένεια, η αναπηρία, οι συνθήκες στέγασης και διαβίωσης καθώς και τυχόν άλλα ιδιαίτερα κοινωνικά προβλήματα που αντιμετωπίζουν.

Ειδικότερα, για την εγγραφή του δικαιούχου, τα απαιτούμενα δικαιολογητικά που πρέπει να προσκομίσει συνοδευόμενα με την αίτηση είναι:

* Αίτηση του ενδιαφερόμενου
* Φωτοτυπία Αστυνομικής Ταυτότητας ή Διαβατηρίου και άδεια παραμονής όπου απαιτείται
* Για ανήλικους πιστοποιητικό γέννησης
* Πιστοποιητικό οικογενειακής κατάστασης
* Βεβαιώσεις από τα ασφαλιστικά ταμεία ότι δεν είναι ασφαλισμένοι
* Εκκαθαριστικό εφορίας τρέχοντος έτους και αντίγραφα επίκαιρων εντύπων Ε1,Ε2,Ε9 .
* Βεβαίωση μόνιμης κατοικίας. Σε περίπτωση αστέγων η κατοικία πιστοποιείται με κοινωνική έκθεση Κοινωνικού Λειτουργού ύστερα από έρευνα.
* Πρόσφατη γνωμάτευση Ιατρού με την προτεινόμενη Φαρμακευτική Αγωγή.
* Κάρτα ανεργίας εφόσον πρόκειται για άνεργους.
* Γνωμάτευση Πρωτοβάθμιας Επιτροπής περί ποσοστού αναπηρίας ή Κέντρου Πιστοποίησης Αναπηρίας (ΚΕ.Π.Α.), εφόσον πρόκειται για άτομα με Ειδικές Ανάγκες.
* Απόφαση Υγειονομικής επιτροπής ή άλλου δημόσιου φορέα, εφόσον υπάρχει πρόβλημα υγείας (των αιτούντων ή προστατευόμενων μελών)
* Αντιγραφο λογαριασμού της ΔΕΗ.
* Αντίγραφο μισθωτηρίου, συμβολαίου ενοικίου εφόσον υπάρχει
* Υπεύθυνη Δήλωση του ενδιαφερόμενου, που να αναφέρει ότι όποια αλλαγή γίνει θα γνωστοποιηθεί στο Δήμο μας.
* Απόφαση τμήματος Κοινωνικής Προστασίας 0% συμμετοχή απόφαση ανασφαλίστου
* Μία φωτογραφία τύπου διαβατηρίου, η οποία θα επικολλάται στην ατομική καρτέλα δικαιούχου.

 Οποιαδήποτε άλλο δικαιολογητικό κριθεί αναγκαίο να ζητηθεί κατά περίπτωση.

Δεδομένου ότι ο φάκελος κάθε αιτούντα περιλαμβάνει προσωπικά δεδομένα φυλάσσεται ως εμπιστευτικό αρχείο, από την συντονίστρια της Δομής , απ' την οποία μπορούν βέβαια να ζητηθούν στατιστικά στοιχεία.

**ΑΡΘΡΟ 12: ΠΑΡΟΧΕΣ**

 Οι παροχές που παρέχονται από το Κοινωνικό Φαρμακείο είναι εντελώς δωρεάν και αφορούν όλους όσοι είναι σε πλήρη ένδεια και πληρούν τις απαιτούμενες προϋποθέσεις.

 Οι δικαιούχοι θα κάνουν χρήση του προγράμματος μέχρι να αποκτήσουν ασφαλιστική κάλυψη. Στη διαδικασία έκδοσης ασφαλιστικού βιβλιαρίου θα έχουν την καθοδήγηση και τη συνεχή στήριξη της Κοινωνικής Υπηρεσίας του Δήμου, σε περίπτωση που δεν είναι δυνατή η κάλυψη των ατόμων από κάποιο ασφαλιστικό ταμείο η παροχή βοήθειας θα συνεχίζεται για όσο διάστημα κρίνεται ότι υπάρχει ανάγκη. Το δικαίωμα παροχής υπηρεσιών από το «ΚΟΙΝΩΝΙΚΟ ΦΑΡΜΑΚΕΙΟ» θα επανεξετάζεται κάθε χρόνο από την κοινωνική υπηρεσία του Δήμου Λεβαδέων.

Οι δικαιούχοι εξυπηρετούνται μόνο κατόπιν υπόδειξης συνταγογραφούμενης φαρμακευτικής αγωγής από Ιατρούς γενικής ειδικότητας, Ιδιώτη ή του Δημοσίου.

**ΑΡΘΡΟ 13: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Για τους ωφελούμενους εξασφαλίζονται κατ’ ελάχιστον τα εξής:

* Οι δικαιούχοι οφείλουν να σέβονται τους υπαλλήλους και τους χώρους του Κοινωνικού Φαρμακείου
* Για την απόκτηση της ειδικής κάρτας Κοινωνικών Παροχών με την ένδειξη Κοινωνικό Φαρμακείο, οι ενδιαφερόμενοι υποβάλουν αίτηση, συνοδευόμενη από τα απαιτούμενα δικαιολογητικά κατά τις ημέρες και ώρες λειτουργίας του Κοινωνικού Φαρμακείου.
* Οι δικαιούχοι είναι αποκλειστικά υπεύθυνοι για την φύλαξη της ειδικής κάρτας που τους διατίθεται για την εξυπηρέτησής τους από το Κοινωνικό Φαρμακείο.
* Η κάρτα αυτή ισχύει αποκλειστικά και μόνο για την εν λόγω δομή, επιπλέον ανήκει αποκλειστικά στον αναγραφόμενο και απαγορεύεται η μεταβίβαση της σε οποιοδήποτε άλλο πρόσωπο.
* Οι δικαιούχοι μπορούν να χρησιμοποιούν την ειδική κάρτα αποκλειστικά και μόνο στο Κοινωνικό Φαρμακείο.
* Οι δικαιούχοι οφείλουν να προσκομίσουν οποιαδήποτε συμπληρωματικό δικαιολογητικό ζητηθεί από την Κοινωνική Υπηρεσία του Δήμου ή την Επιτροπή Διοίκησης του Κοινωνικού Φαρμακείου.
* Σε περίπτωση που προσέρχονται σε ημέρες και ώρες εκτός λειτουργίας της Δομής, το προσωπικό διατηρεί το δικαίωμα να μην παρέχει τις προβλεπόμενες υπηρεσίες.
* Είναι υπεύθυνοι για τα προσωπικά τους αντικείμενα και σε περίπτωση απώλειας τα μέλη του προσωπικού δεν φέρουν καμία ευθύνη.
* Οι δικαιούχοι οφείλουν να προσκομίζουν τα απαιτούμενα δικαιολογητικά για την παραμονή τους στο πρόγραμμα του Κοινωνικού Φαρμακείου κάθε έτος προκειμένου για να επανεξεταστεί η εγκυρότητά τους.
* Τα στοιχεία των αιτούντων και των τελικών δικαιούχων είναι απόρρητα.

Τα διαχειρίζονται μόνο οι αρμόδιοι υπάλληλοι της δομής και της κοινωνικής υπηρεσίας του δήμου, όπως απαιτείται από τις αρχές προστασίας προσωπικών δεδομένων και όπως αρμόζει στον σεβασμό της ανθρώπινης αξιοπρέπειας και στη διατήρηση της ανωνυμίας.

* Οι δικαιούχοι οφείλουν να τηρούν τον παρόντα κανονισμό λειτουργίας.

**ΑΡΘΡΟ 14:ΔΙΑΔΙΚΑΣΙΑ ΔΙΑΚΟΠΗΣ ΤΩΝ ΠΑΡΕΧΟΜΕΝΩΝ ΥΠΗΡΕΣΙΩΝ**

Η επιτροπή Διαχείρισης έχει το δικαίωμα να αποφασίσει την διακοπή της συγκεκριμένης παροχής σε οποιονδήποτε δικαιούχο εφόσον:

* παραβεί τον παρόντα κανονισμό
* παρουσιάσει αποκλίνουσα συμπεριφορά απέναντι στο προσωπικό ή στην Διοίκηση του Κοινωνικού Φαρμακείου
* δεν εμπίπτει στις προϋποθέσεις που απαιτούνται
* προβεί σε παράνομες ενέργειες
* αρνηθεί να προσκομίσει συμπληρωματικά δικαιολογητικά
* εξαντλήσει την ημερομηνία που έχει δικαίωμα για τις παραπάνω παροχές και αρνηθεί την επανεξέτασή του

Η διαδικασία που ακολουθείται περιλαμβάνει τη διαγραφή του από τη κατάσταση των δικαιούχων του Κοινωνικού Φαρμακείου Του Δήμου Λεβαδέων, και την απαγόρευση της εισόδου του στους χώρους αυτούς.

**ΑΡΘΡΟ 15:ΙΣΧΥΣ ΤΟΥ ΚΑΝΟΝΙΣΜΟΥ**

 Η ισχύς του κανονισμού αρχίζει από την ψήφιση του από το Δημοτικό Συμβούλιο.

 Από την έγκριση του παρόντος κανονισμού καταργείται κάθε προηγούμενος και κάθε απόφαση που δεν είναι σύμφωνη με αυτόν.

 Κάθε ζήτημα που προκύπτει και δε ρυθμίζεται από τον παρόντα κανονισμό θα αντιμετωπίζεται με απόφαση του Δημοτικού Συμβουλίου.

 Ο Κανονισμός εναρμονισμένος με την εκάστοτε ισχύουσα νομοθεσία, εγκρίνεται, συμπληρώνεται και τροποποιείται με απόφαση του Δημοτικού Συμβουλίου.

**Η απόφαση πήρε τον αριθμό 85**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ  |   |  ΠΙΣΤΟ ΑΠΟΣΠΑΣΜΑ  |
|  | ΓΚΩΝΙΑΣ ΚΩΝ/ΝΟΣ |  |  Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ  |  |   |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |  |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |
|  |   |  |  |